Οι **The Black Eyed Peas** είναι αμερικανικό μουσικό συγκρότημα, που ιδρύθηκε το 1995 στο Λος Άντζελες και αποτελείται από τους ράπερς will.i.am (ψευδώνυμο του Γουίλιαμ Τζέιμς Άνταμς), apl.de.ap (ψευδώνυμο του Άλαν Πινέντα Λίντο) και Ταμπού. Αρχικά ήταν συγκρότημα της εναλλακτικής χιπ χοπ μουσικής, και στην πορεία ο ήχος τους άλλαξε προς ποπ και ντανς ποπ μουσική. Οι Black Eyed Peas έχουν κερδίσει 6 βραβεία Γκράμι και έχουν πραγματοποιήσει πάνω από 75 εκατομμύρια πωλήσεις δίσκων παγκόσμια.

Η πρώτη τους μεγάλη επιτυχία ήταν το 2003 με το σινγκλ "Where Is the Love?" από τον δίσκο *Elephunk*, που κορυφώθηκε στους πίνακες κατατάξεων 13 χωρών, με συμπεριλαμβανόμενο το Ηνωμένο Βασίλειο, όπου κράτησε την πρώτη θέση για επτά εβδομάδες και ήταν το σινγκλ που πραγματοποίησε τις περισσότερες πωλήσεις στη Βρετανία για το 2003. Και το σινγκλ "Shut Up" του ίδιου δίσκου έγινε μεγάλη επιτυχία στην Ευρώπη. Το τέταρτο άλμπουμ τους, το *Monkey Business*, έγινε πολύ μεγαλύτερη επιτυχία παγκοσμίως, πιστοποιήθηκε 3 φορές πλατινένιος δίσκος στις ΗΠΑ, και από αυτόν κυκλοφόρησαν τέσσερα σινγκλ, τα: Don't Phunk with My Heart", "Don't Lie", "My Humps", και "Pump It". Το 2009, το συγκρότημα έγινε ένας από τους 11 καλλιτέχνες που κράτησαν ταυτόχρονα τις θέσεις Νο.1 και Νο. 2 στο *Billboard* Hot 100, με τα σινγκλ Boom Boom Pow και I Gotta Feeling, που κορυφώθηκαν στους πίνακες κατατάξεων για 26 διαδοχικές εβδομάδες. Από το ίδιο άλμπουμ, το *Τhe E.N.D.* κυκλοφόρησαν άλλο ένα σινγκλ που έγινε νούμερο ένα του Hot 100, το "Imma Be". Το "I Gotta Feeling" έγινε το πρώτο σινγκλ που πραγματοποίησε πάνω από ένα εκατομμύριο πωλήσεις ψηφιακών λήψεων στο Ηνωμένο Βασίλειο.

Ιστορία
-------

### 1995–2001: *Behind the Front* και *Bridging the Gap*

Το 1995 οι will.i.am και apl.de.ap - πρώην μέλη του χιπ χοπ συγκροτήματος Atban Klann - σχημάτισαν ένα νέο συγκρότημα με την ονομασία Black Eyed Pods (που αργότερα μετονομάστηκε σε Black Eyed Peas, που σημαίνει Μαυρομάτικα Φασόλια), μαζί με τον Τζέιμι Γκόμεζ (Ταμπού) και την Κιμ Χιλ, μία τραγουδίστρια που εμφανίστηκε σε ορισμένα από τα κομμάτια τους. Τότε, το μουσικό τρίο ξεχώρισε από τους "γκάνγκστα ραπ" ήχους της χιπ χοπ του Λος Άντζελες, εμφανίστηκαν ως ζωντανό συγκρότημα και υιοθέτησαν ένα συνειδητό μουσικό και εμφανισιακό στυλ. Υπέγραψαν συμβόλαιο με την δισκογραφική Interscope Records και το 1998 κυκλοφόρησαν τον πρώτο δίσκο τους, με τίτλο *Behind the Front* (Πίσω από το Μέτωπο), που κέρδισε καλές κριτικές. Ένα από τα σινγκλ του δίσκου ήταν το "Joints & Jam", που έγινε σάουντρακ της πολιτικής σάτιρας *Bulworth* του Γουόρεν Μπίτι. Τον ίδιο χρόνο, η τραγουδίστρια Σιέρα Σουάν εμφανίστηκε στο τραγούδι "Fallin 'Up", προτού αποχωρήσει από την ομάδα το 2000. Το 2000 κυκλοφόρησαν το δεύτερο άλμπουμ τους, με τίτλο "*Bridging the Gap"* (Γεφυρώνοντας το Χάσμα), που περιείχε τα σινγκλ "Weekends" (Σου Κου) με την τραγουδίστρια Esthero, και "Request + Line" (Ζήτηση + Γραμμή) με την τραγουδίστρια Μέισι Γκρέι. Η τραγουδίστρια Κιμ Χιλ εγκατέλειψε το συγκρότημα κατά την διάρκεια της παραγωγής του άλμπουμ, αλλά ούτως ή άλλως εμφανίστηκε στα κομμάτια "Hot" και "Tell Your Mama Come" (Πες στη Μαμά Σου Έλα), καθώς και στο μουσικό βίντεο του "Weekends". 

### 2002-2005: Συμμετοχή της Φέργκι και *Elephunk*

Οι Black Eyed Peas υπογράφοντας αυτόγραφα το 2004.
Το 2002 η Φέργκι έγινε μέλος του συγκροτήματος μετά από διάκριση σε οντισιόν. Σε μια θετική κριτική για το ανανεωμένο στυλ των Black Eyed Peas, το *Rolling Stone* έγραψε ότι από το συγκρότημα «*προσέλαβαν μια ξανθιά βόμβα ονόματι Στέισι "Φέργκι" Φέργκιουσον και παράτησαν την αναζήτηση του σίγουρου ράπερ, κατά κάποιο τρόπο ασκήθηκαν πνευματικά στην ηχογράφηση φουτουριστικών τραγουδιών – μια γενική αισθητική δέσμευση που εκτείνεται από τις φανταχτερές γκαρνταρόμπες τους ως την κοσμοθεωρία των Ηνωμένων Χρωμάτων της Benetton*.»

Την 24η Ιουνίου 2003 κυκλοφόρησαν το τρίτο άλμπουμ τους, με τίτλο "*Elephunk"* (Έλεφανκ) Από αυτόν, το σινγκλ "Where Is *The* Love?" (Πού Είναι Η Αγάπη?) έγινε η πρώτη μεγάλη επιτυχία του συγκροτήματος. Κορυφώθηκε στην 8η θέση του Αμερικανικού μπίλμπορντ, κορυφώθηκε στις κατατάξεις πολλών χωρών και παρέμεινε στο Νο.1 του Ηνωμένου Βασιλείου για 7 εβδομάδες, όπου πήρε και την πρώτη θέση όσον αφορά τις περισσότερες πωλήσεις σινγκλ για το έτος 2003. Στην Αυστραλία παρέμεινε στο No.1 για έξι εβδομάδες. Σε μια συνέντευξή του στο TalkofFame.com, ο Ταμπού δήλωσε ότι ο χωρισμός του Τζάστιν Τίμπερλεϊκ από την Μπρίτνεϊ Σπίαρς είχε μεγάλο αντίκτυπο στην ηχογράφηση του "Where Is The Love?". Την 4η Νοεμβρίου κυκλοφόρησαν το δεύτερο σινγκλ του άλμπουμ, το "Shut Up" (Κλείστο!), που κορυφώθηκε στο No.2 στο Ηνωμένο Βασίλειο, κορυφώθηκε στις κατατάξεις πολλών χωρών και έγινε χρυσό στις ΗΠΑ, και στο Ηνωμένο Βασίλειο, πλατινένιο στη Γερμανία και διπλά πλατινένιο στην Αυστραλία. Την 12η Ιανουαρίου 2004 κυκλοφόρησαν το τρίτο σινγκλ από το άλμπουμ, το "Hey Mama" (Έϊ Μάμα) που κορυφώθηκε στο τοπ 5 της Αυστραλίας, στο τοπ 10 του Ηνωμένου Βασιλείου, της Γερμανίας και άλλων Ευρωπαϊκών χωρών, και έφτασε στο No. 23 στις ΗΠΑ. Το τραγούδι χρησιμοποιήθηκε στην τηλεοπτική διαφήμιση του iPod το 2003, και στο "Γκάρφιλντ: Η ταινία" το 2004. Την 22η Ιουνίου 2004 κυκλοφόρησαν το τέταρτο σινγκλ, το "Let's Get It Started" (Ας Κάνουμε Την Αρχή!), το οποίο το 2005 κέρδισε το "Βραβείο Γκράμι Καλύτερης Ερμηνείας Ντουέτου ή Συγκροτήματος", και δύο υποψηφιότητες, για "Καλύτερη Ηχογράφηση της Χρονιάς" και "Καλύτερο Ραπ Τραγούδι". Το 2004, πραγματοποίησαν την *Περιοδεία:Elephunk*.

### 2004–2008: *Monkey Business*

Οι apl.de.ap και Φέργκι το 2005
Το τέταρτο άλμπουμ τους, το *Monkey Business* (Βρωμοδουλειές), κυκλοφόρησε την 7η Ιουνίου 2005. Οι ηχογραφήσεις έγιναν το 2004, ενώ το συγκρότημα βρισκόταν σε περιοδεία, προωθώντας τον ΜΚΟ *Rock the Vote* και συλλέγοντας χρήματα για τους πληγέντες από τσουνάμι. Το πρώτο σινγκλ του άλμπουμ, "Don't Phunk with My Heart" (Μην Παίζεις με την Καρδιά Μου), που κυκλοφόρησε την 12η Απριλίου 2005, έγινε μεγάλη επιτυχία στις ΗΠΑ, φτάνοντας στο Νο. 3 του μπίλμπορντ. Ήταν η καλύτερη θέση της σταδιοδρομίας τους στις ΗΠΑ ως τότε (ένα ορόσημο που ξεπεράστηκε μόνο όταν το Boom Boom Pow έφτασε στο Νο. 1 του μπίλμπορντ), και με αυτό κέρδισαν άλλο ένα "Βραβείο Γκράμι Καλύτερης Ερμηνείας Ντουέτου ή Συγκροτήματος". Το τραγούδι κορυφώθηκε στην τέταρτη θέση στην Ελλάδα, στην τρίτη θέση του Ηνωμένου Βασιλείου, και στην πρώτη θέση της Αυστραλίας. Την 26η Ιουλίου 2005 κυκλοφόρησαν το δεύτερο σινγκλ, "Don't Lie" (Μην Λες Ψέματα), που έγινε μεγάλη επιτυχία φτάνοντας στο Νο. 14 στις ΗΠΑ και στο Νο. 15 της Ελλάδας, και πήγε καλύτερα στο Ηνωμένο Βασίλειο και την Αυστραλία όπου κορυφώθηκε στην έκτη θέση. Την 20η Σεπτεμβρίου 2005 κυκλοφόρησαν το τρίτο σινγκλ, το "My Humps", που αμέσως έγινε εμπορική επιτυχία στις ΗΠΑ και παίχτηκε αρκετά στα ραδιόφωνα, παρά τους αρκετά προχωρημένους στίχους, φτάνοντας στην τρίτη θέση του Αμερικανικού μπίλμπορντ, στο Νο.1 της Αυστραλίας και στο Νο. 18 της Ελλάδας. Ωστόσο, σε πολλές κριτικές το τραγούδι εμπαίχτηκε για τα φτωχά λυρικά του, όπως στο AllMusic που περιγράφηκε ως «*μία από τις πιο ντροπιαστικές ερμηνείες της ραπ της νέας χιλιετίας*». Παρ 'όλα αυτά, το άλμπουμ *Monkey Business* έκανε το ντεμπούτο του στο No. 2 των κατατάξεων άλμπουμ του Billboard 200, πραγματοποίησε πάνω από 295.000 πωλήσεις αντιτύπων στην πρώτη εβδομάδα της κυκλοφορίας του, και έγινε 3 φορές πλατινένιο στις ΗΠΑ, 6 φορές πλατινένιο στην Αυστραλία και τον Καναδά, και χρυσό στην Ελλάδα. Την 17η Ιανουαρίου 2006 κυκλοφόρησαν το τέταρτο και τελευταίο σινγκλ του άλμπουμ, το "Pump It" (Δυναμώστε Το), που έχει μεγάλη επιρροή από το "Μισιριλού" του Ντικ Ντέιλ. Κορυφώθηκε στην τρίτη θέση του Η.Β. και στο Νο. 18 των ΗΠΑ.

Οι Black Eyed Peas σε συναυλία κατά τη διάρκεια του ημιχρόνου του πρωταθλήματος Γκρέι Καπ το 2005.
Οι Black Eyed Peas πρωταγωνίστησαν σε μια σειρά από διαφημιστικά βιντεάκια για το Snickers, όπου εμφανίστηκαν ως υπερήρωες της χιπ χοπ. Την 21η Μαρτίου 2006 κυκλοφόρησαν ένα άλμπουμ στο iTunes, το *Renegotiations: The Remixes* (Αναδιαπραγματεύσεις: Τα Ρεμίξ) , στο οποίο συμμετείχαν οι ντιτζέηδες: DJ Premier, Pete Rock, Erick Sermon, DJ Jazzy Jeff, και Large Professor. Τον Μάρτιο του 2006, οι Black Eyed Peas ήταν τα αστέρια στην "*6η Περιοδεία Honda Civic*", όπου εμφανίστηκαν μαζί με τα συγκροτήματα Flipsyde και Pussycat Dolls.

Οι Black Eyed Peas σε συναυλία την 24η Αυγούστου 2006
Οι Black Eyed Peas σε συναυλία την 7η Οκτωβρίου 2009
Το 2007, οι Black Eyed Peas τραγούδησαν στην "Παγκόσμια Περιοδεία: Black Blue & You" (Μαύρο Μπλε & Εσύ), που τους πήγε σε πάνω από 15 χώρες. Η περιοδεία υλοποιήθηκε ως μέρος προωθητικής ενέργειας της Pepsi, που χρησιμοποίησαν το τραγούδι "More" των Black Eyed Peas στη διαφήμισή τους, με τίτλο "Pepsi More". Την 7η Ιουλίου 2007 εμφανίστηκαν στη συναυλία του Live Earth, στο Στάδιο Γουέμπλεϊ του Λονδίνου, όπου ο will.i.am παρουσίασε και το νέο τραγούδι του, το "Help Us Out" (Βοηθήστε Μας), το οποίο τελικά περιλήφθηκε στο σόλο άλμπουμ του που κυκλοφόρησε λίγους μήνες μετά, με τίτλο "*Songs About Girls"* (Τραγούδια Για τις Κοπέλες). Οι Black Eyed Peas ήταν τα αστέρια στο Φεστιβάλ Summer Sonic, με εμφανίσεις στο Τόκιο Ιαπωνίας την 11η Αυγούστου και στην Οσάκα την 12η Αυγούστου 2007.

### 2009–2011: *The E.N.D*, *The Beginning* και το διάλειμμα

Στις αρχές του 2009, η Φέργκι και το συγκρότημα έφυγαν από την δισκογραφική A&M και επανήλθαν στην Interscope. Την 9η Ιουνίου κυκλοφόρησαν το πέμπτο άλμπουμ τους, με τίτλο "*The E.N.D."*, που είναι σύντμηση του "*The Energy Never Dies*" (η Ενέργεια Ποτέ δεν Πεθαίνει).  Ο ήχος του ακούγεται περισσότερο σαν ηλεκτρονικοί χοπ ρυθμοί παρά σαν το συνηθισμένο χιπ χοπ/ R&B αίσθημα των προηγούμενων άλμπουμ τους. Για την κυκλοφορία, ο will.i.am δήλωσε ότι το άλμπουμ είναι εμπνευσμένο από το ταξίδι του στην Αυστραλία, ιδιαίτερα από την εκτέλεση του "*My People"* (Με τους Ανθρώπους Μου) του συγκροτήματος Presets. «*Η ενέργεια στη μικρή σκηνή των Presets ήταν τρελή ενέργεια. Αυτό το τραγούδι "Με τους Ανθρώπους Μου" – εντελώς ανεξέλεγκτο*», δήλωσε ο will.i.am, «*Αυτός είναι ο λόγος που ακούγεται έτσι η ηχογράφηση - οι τρεις μήνες μου στην Αυστραλία*.» Το άλμπουμ The E.N.D. έκανε ντεμπούτο στο Νο.1 του Αμερικανικού Billboard 200 και παρέμεινε στο τοπ 10 για 38 εβδομάδες. Πραγματοποίησε 304.000 πωλήσεις αντιτύπων την πρώτη εβδομάδα της κυκλοφορίας του, και πήρε την 7η θέση ως προς τις συνολικές πωλήσεις αντιτύπων στις ΗΠΑ το 2009. Κορυφώθηκε στην πρώτη θέση της Αυστραλίας, του Καναδά, της Γαλλίας και της Νέας Ζηλανδίας. Στην Ελλάδα κορυφώθηκε στην 7η θέση. Τρία σινγκλ, τα "Imma Be", "Alive" και "Meet Me Halfway", κυκλοφόρησαν μέσω του iTunes Store λίγο πριν την επίσημη κυκλοφορία του άλμπουμ.

Οι Black Eyed Peas και ο DJ Νταβίντ Γκετά στο Ασύρματο Φεστιβάλ, στο Πάρκο Χάιντ, Λονδίνο, Ιούλιος 2011.
Την 31η Μαρτίου 2009 κυκλοφόρησαν το πρώτο σινγκλ του άλμπουμ, το "*Boom Boom Pow*" (Μπουμ Μπουμ Πάου). Την πρώτη εβδομάδα της κυκλοφορίας του στο iTunes πραγματοποίησε 465.000 ψηφιακές πωλήσεις, και ανέβηκε στην πρώτη θέση της κατηγορίας ψηφιακών πωλήσεων στις Η.Π.Α. Το σινγκλ κορυφώθηκε στο Νο. 1 του Αμερικανικού *Billboard* Hot 100, της Αυστραλίας, του Καναδά και του Ηνωμένου Βασιλείου. Την 21η Μαΐου, κυκλοφόρησαν το δεύτερο σινγκλ, το "I Gotta Feeling" (Έχω Ένα Προαίσθημα), παραγωγής του Νταβίντ Γκετά. Στις κατατάξεις του Ηνωμένου Βασιλείου έκανε ντεμπούτο στο Νο. 3 και μετά ανέβηκε στην πρώτη θέση. Στο Αμερικανικό *Billboard* Hot 100 έκανε ντεμπούτο στο Νο. 2, με το Boom Boom Pow στην πρώτη θέση, και μετά ανέβηκε στο Νο. 1. Ως αποτέλεσμα, οι Black Eyed Peas συμπεριλήφθηκαν στον κατάλογο των καλλιτεχνών που έχουν κρατήσει τις δύο πρώτες θέσεις του *Billboard* Hot 100 ταυτόχρονα. Επίσης, το τραγούδι κορυφώθηκε στο νούμερο ένα της Αυστραλίας, του Καναδά, της Βραζιλίας, του Μεξικού, της Ρουμανίας, και πολλών άλλων χωρών.

Την 22η Σεπτεμβρίου 2009 οι Black Eyed Peas κυκλοφόρησαν το τρίτο σινγκλ του άλμπουμ, το "*Meet Me Halfway*" (Συνάντησέ Με στη Μέση). Κορυφώθηκε στο Νο. 1 του Ηνωμένου Βασιλείου, της Αυστραλίας, και άλλων χωρών, και στο Νο. 7 του Αμερικανικού *Billboard* Hot 100. Την 15η Δεκεμβρίου κυκλοφόρησαν το τέταρτο σινγκλ, το "*Imma Be*" (Θα Είμαι), που κορυφώθηκε στην πρώτη θέση του Αμερικανικού μπίλμπορντ 100. Την 29η Ιανουαρίου 2010 κυκλοφόρησαν το πέμπτο σινγκλ, το "*Rock That Body"* (Κουνήσου), και την 2η Ιουνίου το έκτο και τελευταίο σινγκλ, το "*Missing You*" (Μου Λείπεις).

Τον Σεπτέμβριο του 2009, οι Black Eyed Peas αναχώρησαν για την "Παγκόσμια Περιοδεία: The E.N.D.", αρχίζοντας από την Ιαπωνία, μετά πέρασαν από την Αυστραλία και τη Νέα Ζηλανδία, συνέχισαν στη Βόρεια Αμερική και στον Καναδά, από εκεί στην Ιρλανδία, την Αγγλία και άλλες Ευρωπαϊκές χώρες, μετά στο Σοβέτο, το Μεξικό, τη Βραζιλία, και κατέληξαν στο Περού την 13η Νοεμβρίου 2010.

Από συναυλία στο Ουόλμαρτ, το 2011
Την 26η Νοεμβρίου 2010 κυκλοφόρησαν το έκτο άλμπουμ τους, με τίτλο "*The Beginning"* (Η Αρχή), που έκανε ντεμπούτο στην 6η θέση του Αμερικανικού μπίλμπορντ 200 και πραγματοποίησε 119.000 πωλήσεις αντιτύπων την πρώτη εβδομάδα της κυκλοφορίας του. Το πρώτο σινγκλ του άλμπουμ ήταν το "The Time (Dirty Bit)" (Διασκέδασα Πολύ),  που κυκλοφόρησε την 5η Νοεμβρίου 2010 και κορυφώθηκε στο Νο. 1 των κατατάξεων σινγκλ του Ηνωμένου Βασιλείου, της Αυστραλίας, του Καναδά και άλλων χωρών, και στο Νο. 4 του Αμερικανικού μπίλμπορντ 100. Την 18η Φεβρουαρίου 2011 κυκλοφόρησαν το δεύτερο σινγκλ, το "Just Can't Get Enough" (Κι Άλλο), που κορυφώθηκε στο τοπ 5 των κατατάξεων της Αυστραλίας, των ΉΠΑ, της Γαλλίας και πολλών άλλων χωρών, και έγινε 3 φορές πλατινένιο στην Αυστραλία και στις ΗΠΑ. Το μουσικό του βίντεο κινηματογραφήθηκε στο Τόκιο, μία εβδομάδα πριν από το σεισμό και το τσουνάμι του Τόχοκου. Την 24η Ιουνίου κυκλοφόρησαν το τρίτο και τελευταίο σινγκλ, το "*Don't Stop the Party*" (Συνεχίστε το Πάρτι). Την 22η Μαΐου 2011, το συγκρότημα εμφανίστηκε στην απονομή των Μουσικών Βραβείων Μπίλμπορντ 2011, όπου κέρδισαν το Βραβείο Καλύτερου Ντουέτου/Συγκροτήματος, και ήταν υποψήφιοι για άλλα 3 βραβεία.

Η Φέργκι με οπαδούς του συγκροτήματος, το 2013
Την 6η Φεβρουαρίου 2011 οι Black Eyed Peas ήταν τα αστέρια στη συναυλία του Super Bowl. Ήταν οι δεύτεροι καλλιτέχνες που εμφανίστηκαν και στα δύο, στο Σούπερ Μπόουλ αλλά και στο Γκρι Κύπελλο. Προηγήθηκε η Σανάια Τουέιν που τραγούδησε στο Γκρι Κύπελλο το 2002 και στο Σούπερ Μπόουλ το 2003. Ο τρίτος καλλιτέχνης που το κατάφερε ήταν ο Λένι Κράβιτζ, ο οποίος τραγούδησε στο Γκρι Κύπελλο το 2007 και στο Σούπερ Μπόουλ το 2014.

Την 6η Ιουλίου 2011, κατά τη διάρκεια μιας συναυλίας στο Alton Towers του Στάφορντσάιρ Αγγλίας, οι Black Eyed Peas ανακοίνωσαν ότι μετά την ολοκλήρωση της τρέχουσας περιοδείας τους θα κάνουν ένα διάλειμμα για αόριστο χρονικό διάστημα. Σύντομα, ο will.i.am επιβεβαίωσε τις ειδήσεις στο Twitter, προσθέτοντας ότι το διάλειμμα δεν συνεπάγεται και «*αποχή από τη δημιουργία*». Την 23η Νοεμβρίου 2011, το συγκρότημα ολοκλήρωσε την Περιοδεία: The Beginning, που άρχισε την 22η Ιουνίου και τους πήγε στην Ευρώπη: Γαλλία, Γερμανία, Βέλγιο, Αγγλία, Ιρλανδία και Ισπανία, στις Φιλιππίνες, στη Βραζιλία, στην Παραγουάη και στις ΗΠΑ, και ολοκληρώθηκε στο Μαϊάμι, όπου εμφανίστηκαν μαζί με τους Cee Lo Green και τη Βασίλισσα Λατίφα.

### 2015-2018: Η αποχώρηση της Φέργκι και *Masters of the Sun*

Το 2015 ο will.i.am σε μια συνέντευξη στην εκπομπή *Capital Breakfast* ανακοίνωσε ότι οι Black Eyed Peas θα επανασυνδεθούν για τον εορτασμό της 20ης επετείου του συγκροτήματος, και ότι ετοιμάζουν νέο άλμπουμ. Το συγκρότημα κυκλοφόρησε ένα νέο τραγούδι με τίτλο "*Awesome*" (Καταπληκτικό) που συμπεριλήφθηκε στις διαφημίσεις για τα πλέι-οφ του NBA, αλλά στο οποίο δεν συμμετείχε η Φέργκι. Την 17η Ιουλίου κυκλοφόρησαν το τραγούδι "*Yesterday*" (Εχθές) με την Apple Music, στο οποίο και πάλι δεν συμμετείχε η Φέργκι.

Την 31η Αυγούστου 2016, οι Black Eyed Peas κυκλοφόρησαν μια νέα έκδοση του ομώνυμου τραγουδιού τους, το "*#WHERESTHELOVE*" (#ΠΟΥΕΙΝΑΙΗΑΓΑΠΗ), στο οποίο συμμετείχαν και τα τέσσερα μέλη του συγκροτήματος, οι will.i.am, Φέργκι, apl.de.ap και Ταμπού, και πολλοί άλλοι δημοφιλείς καλλιτέχνες: Τζάστιν Τίμπερλεϊκ, Τζέιμι Φοξ, The Game, DJ Khaled, Usher, Νικόλ Σέρζινγκερ, Τζέσι Τζέι.και μία 40μελής παιδική χωρωδία. Την 3η Ιουνίου 2017, οι Black Eyed Peas τραγούδησαν στην τελετή έναρξης του Τελικού του ΟΥΕΦΑ Τσάμπιονς Λιγκ 2017, στο Στάδιο Μιλένιουμ του Κάρντιφ. Την 2η Ιουνίου 2017, φημολογήθηκε ότι η Φέργκι φεύγει από το συγκρότημα, αλλά ο will.i.am το διέψευσε, και ανακοίνωσε ότι η τραγουδίστρια κάνει ένα διάλειμμα από το συγκρότημα επειδή ετοιμάζει ένα σόλο άλμπουμ με τίτλο *"Double Dutchess"* (Διπλή Δούκισσα), ενώ τα υπόλοιπα μέλη ετοίμαζαν κάτι άλλο, ένα βιβλίο κόμικ της Marvel με τίτλο *Masters of the Sun* (Οι Άρχοντες του Ήλιου)*.* 

Την 9η Ιανουαρίου 2018, οι Black Eyed Peas κυκλοφόρησαν ένα σινγκλ χωρίς την Φέργκι, το "Street Livin" (Ζωή στο Δρόμο). Την 18η Φεβρουαρίου 2018, σε μια συνέντευξή στο *Daily Star,* ο will.i.am επιβεβαίωσε ότι η Φέργκι δεν θα συμμετάσχει στο έβδομο άλμπουμ του συγκροτήματος. Την 17η Μαΐου 2018, οι Black Eyed Peas κυκλοφόρησαν το σινγκλ "*Ring the Alarm*" (Σημάνετε Συναγερμό). Την 10η Ιουλίου 2018 κυκλοφόρησαν το σινγκλ "Get It" (Έγινε).  Την 30η Αυγούστου κυκλοφόρησαν το μουσικό βίντεο για το "*Constant pt.1 pt.2*" (Σταθερά μ.1 μ.2) στο YouTube. Την 12η Σεπτεμβρίου κυκλοφόρησαν το σινγκλ "*Big Love*" (Μεγάλη Αγάπη). Την 25η Οκτωβρίου κυκλοφόρησαν το σινγκλ "*Dopeness*" (Ντόπα), στο οποίο συμμετείχε η Νοτιοκορεάτισσα ράπερ CL. Την 26η Οκτωβρίου κυκλοφόρησαν το έβδομο άλμπουμ τους, το *Masters of the Sun Vol. 1* (Άρχοντες του Ήλιου Τ.1). Το ίδιο έτος, η πρώην φιναλίστ του τηλεοπτικού διαγωνισμού ταλέντων *Η Φωνή των Φιλιππίνων* (σεζόν 1) και μέλος της Ομάδας Apl.de.ap, η Τζέσικα Ρεϊνόσο, πήρε την θέση της τραγουδίστριας στο συγκρότημα με καλλιτεχνικό ψευδώνυμο J.Rey Soul (Τζ.Ρέι Σόουλ).

Οι Black Eyed Peas στην τελετή λήξης των Νοτιοανατολικών Ασιατικών Αγώνων 2019.
### 2019–σήμερα: *Translation*

Το 2019, οι Black Eyed Peas υπέγραψαν συμβόλαιο με τη νέα τους δισκογραφική, την Epic Records. Την 11η Οκτωβρίου 2019 οι Black Eyed Peas κυκλοφόρησαν την πιο πρόσφατη επιτυχία τους, το "*Ritmo (Bad Boys For Life)*" (Ρίτμο - Κακά Παιδιά Για Πάντα), στο οποίο συμμετέχει ο Κολομβιανός Χ. Μπάλβιν. Κορυφώθηκε στο Νο. 66 του Αμερικανικού μπίλμπορντ, στο Νο. 1 της Κολομβίας, και μπήκε στο τοπ 5 πολλών χωρών. Την 11η Δεκεμβρίου 2019 τραγούδησαν στην τελετή λήξης των Νοτιοανατολικών Ασιατικών Αγώνων στις Φιλιππίνες. 

Από το φεστιβάλ «Παλιά Άροτρα», τον Ιούλιο του 2019 στη Γαλλία.
Στις 10 Απριλίου 2020 οι Black Eyed Peas κυκλοφόρησαν το σινγκλ *Mamacita* (Μαμασίτα), με την νέα τραγουδίστρια Τζ.Ρέι Σόουλ και τον Πουερτορικανό σούπερσταρ Οζούνα. Η Τζ.Ρέι περιέγραψε το κομμάτι ως «*αφρομπίτ, με λάτιν ρυθμούς, χορευτικό -- απλά πολύ ανεβαστικό*». Στις 19 Ιουνίου 2020 κυκλοφόρησαν το όγδοο άλμπουμ τους, με τίτλο *Translation* (Μετάφραση), το οποίο περιλαμβάνει συνεργασίες με τη Σακίρα, τον Τίγκα και πολλούς άλλους καλλιτέχνες. Στα Βραβεία Μουσικών Βίντεο MTV 2020 το συγκρότημα ήταν υποψήφιο για τις κατηγορίες καλύτερης συνεργασίας (με τον Μπαλβίν) και καλύτερου Λατινικού μουσικού βίντεο (για το Μαμασίτα). Στην απονομή των βραβείων, στις 30 Αυγούστου, έκαναν μία εκκεντρική εμφάνιση με «*φωτεινούς καβάλους*».

Μέλη
----

* Will.i.am - τραγουδιστής, πιάνο, πλήκτρα, μπάσο (1995-σήμερα)
* Apl.de.ap - τραγουδιστής, ντραμς (1995-σήμερα)
* Ταμπού - φωνητικά, Ντιτζέι, κιθάρα (1995-σήμερα)
* Τζέσικα Ρεϊνόσο - τραγουδίστρια (2018-σήμερα)

**Πρώην μέλη**

* Κιμ Χιλι - τραγουδίστρια (1995-2000)
* Σιέρα Σουάν - τραγουδίστρια (1998-2000)
* Φέργκι - τραγουδίστρια (2002-2016)

### Χρονολόγιο

Οι Black Eyed Peas στην Περιοδεία: The E.N.D. στο Μάντισον Σ.Γκ. της Νέας Υόρκης, 2009

Δισκογραφία
-----------

### Στούντιο άλμπουμ

* *Behind the Front* (1998)
* *Bridging the Gap* (2000)
* *Elephunk* (2003)
* *Monkey Business* (2005)
* *The E.N.D.* (2009)
* *The Beginning* (2010)
* *Masters of the Sun Vol. 1* (2018)
* *Translation* (2020)

Περιοδείες
----------

* 2003: Περιοδεία: Justified/Stripped (για τον Τζάστιν Τίμπερλεϊκ και την Κριστίνα Αγκιλέρα)
* 2004: Περιοδεία: Elephunk
* 2005: Περιοδεία: Harajuku Lovers (για την Γκουέν Στέφανι)
* 2005-06: Περιοδεία: Monkey Business
* 2006: Περιοδεία: Honda Civic
* 2007: Περιοδεία: Black Blue & You
* 2009-10: Παγκόσμια Περιοδεία: The E.N.D.
* 2011: The Beginning
* 2018: Περιοδεία: Masters of the Sun

Περιοδικό κόμικ
---------------

* *Black Eyed Peas Present: Masters of the Sun ― The Zombie Chronicles* #1 (2017)

Παραπομπές
----------

1. ↑  «Why the EDM Revolution Has Only Just Begun». Music Life Coach.
2. ↑  «The Black Eyed Peas – Biography». *Billboard*. Αρχειοθετήθηκε από το πρωτότυπο στις 24 Απριλίου 2019. Ανακτήθηκε στις 13 Ιανουαρίου 2020.
3. ↑  «Black Eyed Peas | Members, Music, Songs, & Facts». *Encyclopedia Britannica* (στα Αγγλικά). Ανακτήθηκε στις 13 Ιανουαρίου 2020.
4. ↑  «The Black Eyed Peas». *Spotify*. Ανακτήθηκε στις 13 Ιανουαρίου 2020.
5. ↑  «22 Ridiculous Secrets About Black Eyed Peas | Fan World» (στα Αγγλικά). 16 Δεκεμβρίου 2015. Αρχειοθετήθηκε από το πρωτότυπο στις 13 Ιανουαρίου 2020. Ανακτήθηκε στις 13 Ιανουαρίου 2020.
6. 1 2  «The Black Eyed Peas | Biography & History». *AllMusic* (στα Αγγλικά). Ανακτήθηκε στις 13 Ιανουαρίου 2020.
7. ↑  «Black Eyed Peas to perform at Romania's 2018 Untold festival». *Romania Insider* (στα Αγγλικά). Ανακτήθηκε στις 13 Ιανουαρίου 2020.
8. ↑  Whitworth, Dan (21 Ιουνίου 2010). «Black Eyed Peas set downloads record». *BBC Newsbeat* (στα Αγγλικά). Ανακτήθηκε στις 13 Ιανουαρίου 2020.
9. ↑  FrstHand (22 Απριλίου 2018). «The most 2000s band - The Black Eyed Peas». *FrstHand* (στα Αγγλικά). Ανακτήθηκε στις 13 Ιανουαρίου 2020.
10. ↑  PeoplePill. «Fergie: American singer - Biography, Life, Family, Career, Facts, Information». *peoplepill.com* (στα Αγγλικά). Ανακτήθηκε στις 13 Ιανουαρίου 2020.
11. ↑  «Encarte: The Black Eyed Peas - Elephunk». Ανακτήθηκε στις 13 Ιανουαρίου 2020.
12. ↑  «where is the love | full Official Chart History | Official Charts Company». *www.officialcharts.com* (στα Αγγλικά). Ανακτήθηκε στις 13 Ιανουαρίου 2020.
13. ↑  «australian-charts.com - The Black Eyed Peas - Where Is The Love?». *australian-charts.com*. Ανακτήθηκε στις 13 Ιανουαρίου 2020.
14. ↑  Albert Lawrence (May 6, 2009), *Taboo of the Black Eyed Peas Talks Justin Timberlake Rap Session & Boom Boom Pow*, ανακτήθηκε στις July 18, 2018
15. ↑  «Gold & Platinum». *RIAA* (στα Αγγλικά). Ανακτήθηκε στις 13 Ιανουαρίου 2020.
16. ↑  «Black Eyed Peas- Shut Up».
17. ↑  «ARIA Charts - Accreditations - 2004 Singles». *www.aria.com.au*. Ανακτήθηκε στις 13 Ιανουαρίου 2020.
18. ↑  «australian-charts.com - The Black Eyed Peas - Hey Mama». *australian-charts.com*. Ανακτήθηκε στις 13 Ιανουαρίου 2020.
19. ↑  «The Black Eyed Peas Tour Statistics: Elephunk Tour | setlist.fm». *www.setlist.fm*. Ανακτήθηκε στις 13 Ιανουαρίου 2020.
20. ↑  «Black Eyed Peas Back In 'Business'». *Billboard*. Ανακτήθηκε στις 14 Ιανουαρίου 2020.
21. ↑  «Ελληνικό Chart». *web.archive.org*. 26 Αυγούστου 2005. Αρχειοθετήθηκε από το πρωτότυπο στις 14 Απριλίου 2003. Ανακτήθηκε στις 14 Ιανουαρίου 2020. CS1 maint: Unfit url (link)
22. ↑  «Ελληνικό Chart». *web.archive.org*. 13 Οκτωβρίου 2005. Αρχειοθετήθηκε από το πρωτότυπο στις 14 Απριλίου 2003. Ανακτήθηκε στις 14 Ιανουαρίου 2020. CS1 maint: Unfit url (link)
23. ↑  «Ελληνικό Chart». *web.archive.org*. 10 Ιανουαρίου 2006. Αρχειοθετήθηκε από το πρωτότυπο στις 14 Απριλίου 2003. Ανακτήθηκε στις 14 Ιανουαρίου 2020. CS1 maint: Unfit url (link)
24. ↑  «Allmusic.com».
25. ↑  «The Black Eyed Peas Monkey Business Chart History | Billboard». *web.archive.org*. 20 Σεπτεμβρίου 2019. Αρχειοθετήθηκε από το πρωτότυπο στις 20 Σεπτεμβρίου 2019. Ανακτήθηκε στις 14 Ιανουαρίου 2020. CS1 maint: Unfit url (link)
26. ↑  «Gold & Platinum». *RIAA* (στα Αγγλικά). Ανακτήθηκε στις 14 Ιανουαρίου 2020.
27. ↑  «ARIACharts-Accreditations-2007». *www.aria.com.au*. Ανακτήθηκε στις 14 Ιανουαρίου 2020.
28. ↑  «Canadian Recording Industry Association (CRIA): Gold & Platinum - January 2005». *web.archive.org*. 7 Απριλίου 2012. Αρχειοθετήθηκε από το πρωτότυπο στις 7 Απριλίου 2012. Ανακτήθηκε στις 14 Ιανουαρίου 2020. CS1 maint: Unfit url (link)
29. ↑  «universalurban.com :: the black eyed peas». *web.archive.org*. 10 Φεβρουαρίου 2006. Αρχειοθετήθηκε από το πρωτότυπο στις 10 Φεβρουαρίου 2006. Ανακτήθηκε στις 14 Ιανουαρίου 2020. CS1 maint: Unfit url (link)
30. ↑  «Snickers Finds a Little Hip-Hop Can Be Very Satisfying». *adage.com* (στα Αγγλικά). 20 Σεπτεμβρίου 2006. Ανακτήθηκε στις 14 Ιανουαρίου 2020.
31. ↑  «Renegotiations: The Remixes - The Black Eyed Peas | Songs, Reviews, Credits». *AllMusic* (στα Αγγλικά). Ανακτήθηκε στις 14 Ιανουαρίου 2020.
32. ↑  Lamb, Billy (6 Μαΐου 2006). «Black Eyed Peas and Pussycat Dolls in Concert». *About.com*. Αρχειοθετήθηκε από το πρωτότυπο στις 13 Δεκεμβρίου 2009.
33. ↑  «HondaCivicTour.com». Ανακτήθηκε στις 27 Απριλίου 2007.
34. ↑  «StackPath». *www.frontiertouring.com*. Ανακτήθηκε στις 14 Ιανουαρίου 2020.
35. ↑  «10/02/2007: Black Blue & You Tour @ Pepsi on Stage | Concert Archives». *www.concertarchives.org*. Ανακτήθηκε στις 14 Ιανουαρίου 2020.
36. ↑  «History - 2007». *SUMMER SONIC* (στα Ιαπωνικά). Ανακτήθηκε στις 14 Ιανουαρίου 2020.
37. ↑  «Black Eyed Peas Album Nears 'The E.N.D.'». *Billboard.com*. 9 Οκτωβρίου 2008.
38. ↑  «AdelaideNow... Peas step out of pod». *web.archive.org*. 13 Αυγούστου 2009. Αρχειοθετήθηκε από το πρωτότυπο στις 13 Αυγούστου 2009. Ανακτήθηκε στις 15 Ιανουαρίου 2020. CS1 maint: Unfit url (link)
39. ↑  «Black Eyed Peas 'E.N.D.' Up At No. 1 On Billboard 200». *Billboard*. Ανακτήθηκε στις 15 Ιανουαρίου 2020.
40. ↑  «WebCite query result». *www.webcitation.org*. Ανακτήθηκε στις 15 Ιανουαρίου 2020.
41. ↑  «i gotta feeling | full Official Chart History | Official Charts Company». *www.officialcharts.com* (στα Αγγλικά). Ανακτήθηκε στις 15 Ιανουαρίου 2020.
42. ↑  «Black Eyed Peas *E.N.D* Up At No. 1 On Billboard 200». 17 Ιουνίου 2009. Ανακτήθηκε στις 9 Ιουλίου 2009.
43. ↑  «billboard».
44. ↑  «Black Eyed Peas Announce The E.N.D. World Tour Dates». *Billboard*. Ανακτήθηκε στις 15 Ιανουαρίου 2020.
45. ↑  «MusicSearch Blog – Black Eyed Peas reveal new single "The Time (Dirty Bit)" [AUDIO]». MusicSearch. 21 Οκτωβρίου 2010. Ανακτήθηκε στις 21 Οκτωβρίου 2010. [*νεκρός σύνδεσμος*]
46. ↑  «australian-charts.com - The Black Eyed Peas - The Time (Dirty Bit)». *australian-charts.com*. Ανακτήθηκε στις 15 Ιανουαρίου 2020.
47. ↑  «canadian-hot-100».
48. ↑  «Black Eyed Peas Debut Futuristic 'Imma Be Rocking That Body' Video Online». *MTV News*.. Ανακτήθηκε στις July 19, 2018.
49. ↑  «ARIA Charts - Accreditations - 2011 Singles». *www.aria.com.au*. Ανακτήθηκε στις 15 Ιανουαρίου 2020.
50. ↑  «Black Eyed Peas' 'Just Can't Get Enough': Watch the video shot in Japan just 1 week before tragedy - Pop2it - Zap2it». *web.archive.org*. 21 Μαρτίου 2011. Αρχειοθετήθηκε από το πρωτότυπο στις 21 Μαρτίου 2011. Ανακτήθηκε στις 15 Ιανουαρίου 2020. CS1 maint: Unfit url (link)
51. ↑  «2011 Billboard Music Awards Winners List». *Billboard*. Ανακτήθηκε στις 15 Ιανουαρίου 2020.
52. ↑   *The 2011 Billboard Music Awards*, ανακτήθηκε στις 2020-01-15
53. ↑  Doole, Kerry (8 Φεβρουαρίου 2016). «Super Bowl Music Past and Present». *www.fyimusicnews.ca*. FYI Music News. Ανακτήθηκε στις 10 Μαρτίου 2017. Shania Twain is the first artist to have performed at both the Super Bowl (in 2003) and the CFL championship, the Grey Cup, (in 2002). Since then, both the Black Eyed Peas and Lenny Kravitz have joined her as performers who have played both events
54. ↑  Freir, Jeff (5 Φεβρουαρίου 2012). «The Super Bowl Halftime Show: A Brief History». *newyork.sbnation.com*. SB Nation. Ανακτήθηκε στις 10 Μαρτίου 2017. Black Eyed Peas and Shania Twain are the only two acts to perform at both the Super Bowl and the Grey Cup
55. ↑  «Black Eyed Peas Take Indefinite Break». MTV UK. July 9, 2011.. Ανακτήθηκε στις July 9, 2011.
56. ↑  «Dipdive | Black Eyed Peas Events » Archive». *web.archive.org*. 18 Οκτωβρίου 2011. Αρχειοθετήθηκε από το πρωτότυπο στις 18 Οκτωβρίου 2011. Ανακτήθηκε στις 16 Ιανουαρίου 2020. CS1 maint: Unfit url (link)
57. ↑  «BlackEyedPeas.com - The Official Black Eyed Peas Website». *web.archive.org*. 10 Οκτωβρίου 2011. Αρχειοθετήθηκε από το πρωτότυπο στις 10 Οκτωβρίου 2011. Ανακτήθηκε στις 16 Ιανουαρίου 2020. CS1 maint: Unfit url (link)
58. ↑  «Black Eyed Peas confirm new music in 2015 for 20th anniversary». *Digital Spy*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 16 Ιανουαρίου 2020.
59. ↑  «Video: The Black Eyed Peas – 'Yesterday'». *Rap-Up*.
60. ↑  «#WHERESTHELOVE (feat. The World) – Single by The Black Eyed Peas on Apple Music». *iTunes*. Ανακτήθηκε στις 7 Σεπτεμβρίου 2016.
61. ↑  «Black Eyed Peas Reunite to Update 'Where Is The Love'». *EW.com* (στα Αγγλικά). Ανακτήθηκε στις 16 Ιανουαρίου 2020.
62. ↑  «Black Eyed Peas join David Guetta onstage at Coachella». *PopCrush*. 13 Απριλίου 2015.
63. ↑
64. ↑  Fresh, Mikey. «Fergie Takes A Break From Black Eyed Peas To Focus On Solo Career». *Vibe*. Billboard-Hollywood Reporter Media Group. Ανακτήθηκε στις 3 Ιουνίου 2017.
65. ↑  Ingham, James (February 18, 2018). «will.i.am hints Nicole Scherzinger could replace Fergie in Black Eyed Peas». *Daily Star*. .
66. ↑  «Exclusive: Black Eyed Peas on "Ring the Alarm" and Their Plans to Bring About Positive Change». *Complex*. Ανακτήθηκε στις 19 Ιουλίου 2018.
67. ↑  «Black Eyed Peas – "Get It"». *blackeyedpeas.com*. Αρχειοθετήθηκε από το πρωτότυπο στις 24 Μαΐου 2020. Ανακτήθηκε στις 29 Ιουλίου 2018.
68. ↑  «Constant pt. 1 and 2». *YouTube.com*. Ανακτήθηκε στις 5 Σεπτεμβρίου 2018.
69. ↑  «The Black Eyed Peas – DOPENESS ft. CL». *YouTube.com*. Ανακτήθηκε στις 25 Οκτωβρίου 2018.
70. ↑  «EXCLUSIVE: Jessica Reynoso on joining the BEP family». *CelebMix* (στα Αγγλικά). 19 Φεβρουαρίου 2019. Ανακτήθηκε στις 11 Ιουνίου 2019.
71. ↑  Zemler, Emily. «Black Eyed Peas Team Up With J Balvin in 'RITMO (Bad Boys for Life)' Video». *rollingstone.com*. Penske Business Media LLC. Ανακτήθηκε στις 4 Ιανουαρίου 2020.
72. ↑  «The Black Eyed Peas RITMO (Bad Boys For Life) Chart History». *Billboard*. Ανακτήθηκε στις 16 Ιανουαρίου 2020.
73. ↑  «Canciones populares de América - Top 10 - Lista de éxitos». *charts.monitorlatino.com*. Ανακτήθηκε στις 16 Ιανουαρίου 2020.
74. ↑  Matel, Philip (20 August 2019). «apl.de.ap, Black Eyed Peas to perform at SEA Games ceremonies». *ESPN*.. Ανακτήθηκε στις 21 August 2019. *«He [Apl.de.app] also revealed that he will be joined by Black Eyed Peas groupmates will.i.am, Taboo, and Pinay singer Jessica Reynoso for the closing ceremonies [of the 2019 SEA Games]»*
75. ↑  «Meet J. Rey Soul, The Black Eyed Peas' New Member | Billboard». *web.archive.org*. 19 Αυγούστου 2020. Αρχειοθετήθηκε από το πρωτότυπο στις 19 Αυγούστου 2020. Ανακτήθηκε στις 31 Ιανουαρίου 2021. CS1 maint: Unfit url (link)
76. ↑  «YouTube:Mamacita». Αρχειοθετήθηκε από το πρωτότυπο στις 18 Δεκεμβρίου 2020. CS1 maint: Unfit url (link)
77. ↑  «Black Eyed Peas' 'Translation': Album Review - Variety». *web.archive.org*. 24 Ιανουαρίου 2021. Αρχειοθετήθηκε από το πρωτότυπο στις 24 Ιανουαρίου 2021. Ανακτήθηκε στις 31 Ιανουαρίου 2021. CS1 maint: Unfit url (link)
78. ↑  «Black Eyed Peas Lit Up The Stage (And Their Crotches) At The VMAs - MTV». *web.archive.org*. 27 Νοεμβρίου 2020. Αρχειοθετήθηκε από το πρωτότυπο στις 27 Νοεμβρίου 2020. Ανακτήθηκε στις 31 Ιανουαρίου 2021. CS1 maint: Unfit url (link)
79. ↑  «YouTube:Black Eyed Peas Perform "VIDA LOCA" & "I Gotta Feeling"».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134824296
* **Europeana**: agent/base/147866
* LCCN: no00088822
* ISNI: 0000 0001 2034 1214
* GND: 10319183-5
* SUDOC: 083988327
* BNF: cb14037049c (data)
* BIBSYS: 5041076
* MusicBrainz: d5be5333-4171-427e-8e12-732087c6b78e
* NKC: xx0017988

 |

 |